Document ID: 31979D0832

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Σεπτεμβρίου 1979 περί καθορισμού των πινάκων σχετικά με την ταξινόμηση των γεωργικών εκμεταλλεύσεων, σήμφωνα με μία κοινοτική τυπολογία, των λεπτομερειών μεταγραφής τους σε μαγνητική ταινία και της τελικής ημερομηνίας για τη διαβίβασή τους εν όψει της έρευνας επί της διαρθρώσεως των γεωργικών εκμεταλλεύσεων για το 1977
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
τον κανονισμό (ΕΟΚ) αριθ. 3228/76 του Συμβουλίου της 21ης Δεκεμβρίου 1976 περί οργανώσεως μιας έρευνας επί της διαρθρώσεως των γεωργικών εκμεταλλεύσεων για το 1977 (1), και ιδίως το άρθρο 6 παράγραφος 1 υπό α), δ) και ε),
Εκτιμώντας:
ότι σύμφωνα με το άρθρο 6 παράγραφος 1 υπό α) του κανονισμού (ΕΟΚ) αριθ. 3228/76, τα Κράτη μέλη επεξεργάζονται τα αποτελέσματα της έρευνας υπό τη μορφή προγράμματος πινάκων, που καταρτίζεται σύμφωνα με ένα κοινοτικό σχέδιο- ότι το σχέδιο αυτό καταρτίζεται σύμφωνα με τη διαδικασία που προβλέπεται στο άρθρο 8 του εν λόγω κανονισμού-
ότι δια της αποφάσεως 77/614/ΕΟΚ της Επιτροπής (2), καθορίστηκε ένα πρόγραμμα πινάκων-
ότι οι πίνακες σχετικά με την ταξινόμηση των γεωργικών εκμεταλλεύσεων σύμφωνα με μία κοινοτική τυπολογία αποτελούν μέρος του προγράμματος πινάκων της έρευνας και της διαρθρώσεως των γεωργικών εκμεταλλεύσεων για το 1977-
ότι δεν ήταν δυνατό να ετοιμασθούν οι πίνακες που αφορούν την ταξινόμηση των γεωργικών εκμεταλλεύσεων σύμφωνα με μία κοινοτική τυπολογία προ της θεσπίσεως αυτής- ότι η τυπολογία αυτή καθιερώθηκε με την απόφαση 78/463/ΕΟΚ της Επιτροπής (3)- ότι πρέπει να εφαρμοσθεί αυτή η τυπολογία με σκοπό την ολοκλήρωση της έρευνας όπως προβλέπεται από τον κανονισμό (ΕΟΚ) αριθ. 3228/76-
ότι σύμφωνα με το άρθρο 6 παράγραφος 1 υπό δ) του κανονισμού (ΕΟΚ) αριθ. 3228/76, τα Κράτη μέλη μεταγράφουν σε μαγνητική ταινία τα αποτελέσματα της έρευνας, σύμφωνα με ένα ομοιόμορφο για όλα τα Κράτη μέλη σχέδιο- ότι οι λεπτομέρειες μεταγραφής και το ομοιόμορφο σχέδιο καταρτίζονται σύμφωνα με τη διαδικασία που προβλέπεται στο άρθρο 8 του εν λόγω κανονισμού-
ότι με την απόφαση 78/73/ΕΟΚ της Επιτροπής (4), ο ομοιόμορφος κώδικας και οι λεπτομέρειες εφαρμογής για τη μεταγραφή σε μαγνητικές ταινίες των στοιχείων της έρευνας επί των διαρθρώσεων για το 1977 είχαν καθιερωθεί για το ήδη καταρτισμένο πρόγραμμα πινάκων- ότι ο κώδικας αυτός και οι διάφορες λεπτομέρειες πρέπει να συμπληρωθούν σε ό,τι αφορά τους πίνακες σχετικά με την ταξινόμηση των γεωργικών εκμεταλλεύσεων σύμφωνα με μία κοινοτική τυπολογία-
ότι σύμφωνα με το άρθρο 6 παράγραφος 1 υπό ε) του κανονισμού (ΕΟΚ) αριθ. 3228/76, η τελική ημερομηνία για τη διαβίβαση στο Γραφείο Στατιστικής των Ευρωπαϊκών Κοινοτήτων των πινάκων των σχετικών με την ταξινόμηση των γεωργικών εκμεταλλεύσεων σύμφωνα με μία κοινοτική τυπολογία καθορίζεται σύμφωνα με τη διαδικασία που προβλέπεται στο άρθρο 8 του εν λόγω κανονισμού-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικής Στατιστικής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι πίνακες που περιλαμβάνονται στο παράρτημα 1 προστίθενται στο παράρτημα της αποφάσεως 77/614/ΕΟΚ.
Άρθρο 2
Ο πίνακας που περιλαμβάνεται στο παράρτημα 2 προστίθεται στα παραρτήματα της αποφάσεως 78/73/ΕΟΚ.
Άρθρο 3
Η τελευταία προθεσμία για τη διαβίβαση των πινάκων που προβλέπονται στο άρθρο 1 στο Γραφείο Στατιστικής των Ευρωπαϊκών Κοινοτήτων είναι η 30ή Ιουνίου 1980.
Άρθρο 4
Η παρούσα απόφαση απευθύνεται στα Κράτη μέλη.
Έγινε στις Βρυξέλλες, στις 7 Σεπτεμβρίου 1979.

Labels: 12
19
5
6